Η μελέτη του Στέφανου Κότσιανου με τίτλο «Το έγκλημα της γενοκτονίας» δημοσιεύτηκε στη μηνιαία έκδοση «Αρμενόπουλος» του δικηγορικού συλλόγου Θεσσαλονίκης, στο πέμπτο τεύχος του μήνα Μαϊου 1948. Σε αυτήν, ο Στέφανος Κότσιανος πραγματεύεται το ζήτημα της γενοκτονίας από νομική άποψη. Αναφέρεται στη συμφωνία του Λονδίνου το 1945, με την οποία καθιερώθηκε το αδίκημα της γενοκτονίας και οργανώθηκε η καταστολή του. Αναφορά κάνει ακόμη στη Δίκη της Νυρεμβέργης, στην οποία κλήθηκαν να λογοδοτήσουν οι αρχηγοί της Χιτλερικής Γερμανίας, καθώς και στον τρόπο που αντιμετώπισε το θέμα ο Οργανισμός Ηνωμένων Εθνών, με το σχέδιο Σύμβασης που συνέταξε.